**УМУМТАЪЛИМ ВА АЙРИМ ФАНЛАРГА ЧУҚУРЛАШГАН МАКТАБ, МАКТАБ-ИНТЕРНАТЛАРИДА ХАРАЖАТЛАР СМЕТАСИНИ ШАКЛЛАНТИРИШ МЕХАНИЗМИ**

**УДК:005.95/.96**

**Ғолибжон ҒАНИЕВ**

ўқитувчи

Наманган Давлат Университети

Наманган, Ўзбекистон

**Аннотация.**

Ушбу мақолада умумтаълим мактабларида, санаторий типидаги ихтисослашаган мактаб-интернатларида штаталар бирликларини шакллантирилиши, штат бирликларнинг мутаносиб киритилиши, алоҳида ҳолларда ўзгартиришлар киритилиши ҳамда алоҳида бирликларни асослантирувчи йўриқнома сифатидаги маълумотлар келтирилган.

**Калит cўзлар**: смета, штатлар жавдали, интернат, СанПиН нормалари, лавозим, бошқарув ходими, техник ходим, хизмат кўрсатувчи ва ўқув-ёрдамчи ходимлари, лаборант, боғбон, фаррош, чилангар, уста, кир ювувчи машинист, ортопед, невропотолог, дизенфектор.

**МЕХАНИЗМ ФОРМИРОВАНИЯ СМЕТЫ РАСХОДОВ В ОБЩЕОБРАЗОВАТЕЛЬНЫХ ШКОЛАХ И ШКОЛАХ-ИНТЕРНАТАХ**

**Голибжон ГАНИЕВ** преподаватель

Наманганский Государственный Университет Наманган, Узбекистон

**Аннотация.**

В данной статье представлены сведения о формировании государственных единиц в общеобразовательных школах, специализированных интернатах типа санаториев, пропорциональном введении государственных единиц, внесении изменений в отдельных случаях, а также обоснование отдельных единиц.

**Ключевые слова**: смета, штатный расписания, интернат, классы, нормы СанПиН, должность, правленческий персонал, технический персонал, обслуживающий и учебно-вспомогательный персонал, лаборант, садовник, подметальщик, слесарь, мастер, оператор стиральной машины, ортопед, невролог, дизенфектор.

**MECHANISM FOR FORMING COST ESTIMATES IN GENERAL EDUCATION AND BOARDING SCHOOLS**

**Golibjon GANIYEV**

teacher

 Namangan State University

Namangan, Uzbekistan

**Annotation**

This article provides information about the formation of state units in General education schools, specialized boarding schools such as sanatoriums, the proportional introduction of state units, changes in individual cases, as well as the rationale for individual units.

**Key words:** estimates, staff schedules, schools, classes, SanPiN standards, position, specialized school, management staff, technical staff, maintenance and training support staff, laboratory assistant, gardener, sweeper, locksmith, master, washing machine operator, orthopedist, neurologist, dysenfector.

**Асосий қисм.** Умумий ўрта таълим мактаблари ва айрим фанлар чуқур ўрганиладиган ихтисослаштирилган мактаблар бошқарув, техник, хизмат кўрсатувчи ва ўқув-ёрдамчи ходимларнинг намунавий штатлар жавдалини тузилиши 2019 йил 28 декабрдаги № 406-сонли буйруғининг 1- иловасига асосан тузилади ва тартибга солинади. Намунавий штатлар жавдали қуйидагича шакллантирилади:[1]

1-жавдал

|  |  |  |
| --- | --- | --- |
| **№** | **Лавозимлар номи** | **Синф-комплектлари сонига кўра белгиланадиган штатлар бирлиги** |
| **6 тагача синф** | **7-10 синф** | **11-16 синф** | **17-22 синф** | **23-29 синф** | **30 тадан ортиқ синфлар бўлганда** |
| 1 | Директор | 1 | 1 | 1 | 1 | 1 | 1 |
| 2 | Директорнинг маънавий-маърифий ишлар бўйича ўринбосари | - | 0.5 | 1 | 1 | 1.5 | 1.5 |
| 3 | Директорнинг ўқув ишлари бўйича ўринбосари | - | 0.5 | 1 | 1 | 1.5 | 1.5 |
| 4 | Директорнинг хўжалик ишлари бўйича ўринбосари | - | - | - | 1 | 1 | 1 |
| 5 | Хўжалик мудири | 0.5 | 0.5 | 1 | - | - | - |
| 6 | Кадрлар бўйича менежер(инспектор) | 0.5 | 1 | 1 | 1 | 1 | 1 |
| 7 | Ёшлар етакчиси | 1 | 1 | 1 | 1 | 1 | 1 |
| 8 | Кутубхона мудири | - | - | - | 1 | 1 | 1 |
| 9 | Кутубхоначи | 0.5 | 0.5 | 1 | - | - | 0.5 |
| **Жами** | **3,5** | **5** | **7** | **7** | **8** | **8,5** |

Ушбу намунавий штатлар жадвалини кўрадиган бўлсак номутаносиблик ҳолатларини кўришимиз мумкин. Харажатлар сметаси молиявий маблағларни ўзида акс эттириб, ундан таъсир этувчи омиллар ошгани сари харажат бирликлари ҳам ошиб бориши лозим, лекин юқоридаги харажатлар сметасининг 3,4-устун маълумотлари ўзгармаганлигини кўришимиз мумкин. Мактабларда синфларни шакллантириш Ўзбекистон Республикаси **СанПиН** нормалари талаблари асосида шакллантирилади.[2] Унга кўра энг кам ўқувчи сони 180 нафаргача бўлганда кичик тўплам (комплект)ли синфлардан бошланади ва йириклаштирилиб борилади [2]. Директорнинг хўжалик ишлари бўйича ўринбосари ва хўжалик мудири лавозимларни тайинланишида ходимнинг мансаб лавозими, бажарадиган вазифалари ва ҳуқуқ мажбуриятларидан келиб чиқилса, бир хил вазифани бажаришини кўришимиз мумкин. Шу сабаблик штатлар жавдалини тузишда ушбу лавозимларни бир ном билан аталиши тавсия қилинар эди. Умумтаълим мактабларда кутубхона алоҳида ташкил қилиниб, унда китобларнинг туркумланиши бўйича китоблар сони ва умумтаълим мактаблари атрофида жойлаган аҳолини инобатга олиниши ҳисобига кутубхона мудири ва кутубхоначи лавозимлари таъсис этилади. Шунингдек, китобларни электрон манбааларини шакллантрилганлиги асосида ушбу штатлар жавалида кутубхоначи лавозимини қолдирилиши тавсия қилинади, чунки кутубхона мудири бу раҳбар лавозими ҳисобланмайди балки ҳар иккала лавозим ишчиси хизмат кўрсатувчи ходимлардир, шу боис бир ном билан номаланиши ва уларни ойлик маошларини бир хиллаштириш мақсадга мувофиқдир. Умумтаълим мактабларида ҳозирги фавқулодда шароитларни инобатга олиб 0,5 ставкада ҳамшира лавозимини жорий қилиниши мақсадга мувофиқдир. Шунингдек, кутубхоначи лавозими ўқувчилар сонидан ҳам келиб чиқиб қўшимча бирликларда ажаратилади. Лекин юқоридаги жадвалда 6 тагача синф ва 7-10 тагача синфлар ҳамда 30 дан ортиқ синфлар бўлгандаги умумтаълим мактабларида бир хил лавозим жорий қилиниши ноўрин эканлигини кўришимиз мумкин [1]. Юқоридаги жадвал маълумотига кўра олтигача синфлар бўлганда директорнинг ўқув ва маънавий маърифий ишлар бўйича ўринбосари лавозимлари жорий қилинмаслигини кўришимиз мумкин, лекин 6 та синфда тартиб бўйича 30 нафаргача ўқувчи таълим олганда 180 нафар ўқувчиларга ўқув жараёнини ташкил этувчи ва маънавий маърифий ишларни юритиш бўйича ходимлар зарур эканлигини таъкидлаган бўлардик ҳамда 0,5 ставкада ушбу лавозимларни жорий қилиниши умумтаълим мактаблари фаолиятига ижобий таъсир этган бўларди. Бундан ташқари бу штатлар жадвали бир сменали умумтаълим мактаблари учун мўлжалланган. Лекин иш нормаси ва мактаб қуввати асосида ушбу жавдал талабга жавоб бермайди. Ўзбекистон Республикаси Меҳнат Кодексининг VII-боб 115-моддасига асосан олти иш кунлик ишда ишловчи ходимларга кунлик етти соат, беш иш кунида ишловчиларга эса кунлик саккиз соат деб белгиланган. Ишчиларнинг ҳақиқий нормал иш вақти кунига олти соатлиги барчага маълум. Ҳар икки ҳолатда ҳам ходимнинг ҳафталик иш юкламаси 40 соатдан ошмаслиги белгиланган. Энди умумтаълим мактабларида ўқиш икки сменада ташкил қилинганда, бу нормалар тўла ўз кучини йўқотади, таълим жараёни узлуксизлигини инобатга олиб харажатлар сметасини икки ҳолда тузишни тавсия қилинади.

2-жавдал

|  |  |  |
| --- | --- | --- |
| **№** | **Лавозимлар номи** | **Синф-комплектлари сонига кўра белгиланадиган штатлар бирлиги** |
| **6 тагача синф** | **7-10 синф** | **11-16 синф** | **17-22 синф** | **23-29 синф** | **30 тадан ортиқ синфлар бўлганда** |
| 1 | Директор | 1 | 1 | 1 | 1 | 1 | 1 |
| 2 | Директорнинг маънавий-маърифий ишлар бўйича ўринбосари | 0,5 | 0,5 | 1 | 1 | 1,5 | 2 |
| 3 | Директорнинг ўқув ишлари бўйича ўринбосари | 0,5 | 0,5 | 1 | 1 | 1,5 | 2 |
| 4 | Директорнинг хўжалик ишлари бўйича ўринбосари | 0,5 | 0,5 | 1 | 1 | 1 | 1 |
| 5 | Кадрлар бўйича менежер(инспектор) | 0,5 | 1 | 1 | 1 | 1 | 1 |
| 6 | Ёшлар етакчиси | 0,5 | 0,5 | 1 | 1 | 1,5 | 2 |
| 7 | Кутубхоначи | 0.5 | 0.5 | 0,5 | 1 | 1,5 | 2 |
| **Жами** | **4** | **4,5** | **6,5** | **7** | **9** | **11** |

Юқорида тавсия қилинаётган харажатлар сметасида моддалар сони камайтирилган ҳамда ўқувчи сони ортиши билан харажатларни ошишига мос келувчи штатлар шакллантирилган.

Санаторий типидаги ихтисослаштирилган мактаб-интернатлари ва айрим фанлар чуқур ўрганиладиган ихтисослаштирилган мактаблар бошқарув, техник, хизмат кўрсатувчи ва ўқув-ёрдамчи ходимларнинг намунавий штатлар жавдалининг 2-бандига мувофиқ шакллантирилган ва уни қуйидаги жадвалдан кўришимиз мумкин[1].

3-жадвал

|  |  |  |
| --- | --- | --- |
| **№** | **Лавозимлар номи** | **Синфлар (гуруҳлар) сонига қараб белгиланадиган штат бирликлари** |
| **2-7** | **8-11** | **12-15** | **16-20** |
| 1 | Директор | 1 | 1 | 1 | 1 |
| 2 | Директорнинг ўқув ишлари бўйича ўринбосари | 1 | 1 | 1 | 1 |
| 3 | Директорнинг маънавий-маърифий ишлар бўйича ўринбосари | 1 | 1 | 1 | 1 |
| 4 | Директорнинг маъмурий-хўжалик ишлари бўйича ўринбосари | 1 | 1 | 1 | 1 |
| 5 | Ёшлар етакчиси | 1 | 1 | 1 | 1 |
| 6 | Кутубхона мудири | - | - | - | 1 |
| 7 | Кутубхоначи | 0,5 | 0,5 | 1 | - |
| 8 | Шифокор | 0,5 | 0,5 | 1 | 1 |
| 9 | Тиббий хамшира | 1 | 1 | 1,5 | 2 |
| 10 | Ғазначи | 0,5 | 1 | 1 | 1 |
| 11 | Кадрлар бўйича менежер(инспектор) | 1 | 1 | 1 | 1 |
| 12 | Бош ошпаз | 1 | 1 | 1 | 1 |
| 13 | Ошпаз | 2 | 2 | 3 | 4 |
| 14 | Ошпаз ишчиси | 2 | 2 | 2 | 3 |
| 15 | Омборчи | - | 1 | 1 | 1 |
| 16 | Чойшаб тарқатувчи | 0,5 | 1 | 1 | 1 |
| 17 | Поябзал таъмирловчи уста | - | 1 | 1 | 1 |
| 18 | Тикувчи | - | 1 | 1 | 1 |
| 19 | Кир ювувчи машинист | 1 | 2 | 2 | 2 |
| **Жами** | **14** | **20** | **22,5** | **25** |

Юқоридаги жадвалга мувофиқ умумтаълим мактаблари сингари биринчи қатор маълумотини 7 тагача деган сўз билан алмаштириш мақсадга мувофиқдир, чунки штатлар жадвалида 2 та синф учун ҳам бир штат бирлигида директор, директорнинг вазифалари бўйича ўринбосарлари, ёшлар етакчиси, тиббий ҳамшира, кадрлар инспектори ва кир ювувчи машинист лавозимлари бажарадиган иш юкламалари қолган синфлар бўйича номутаносиб тақсимланганлигини кўришимиз мумкин ва булар тўғрисида тавсия этиладиган штатлар жадвалидан кўришимиз мумкин. Шу тариқа максимал синфлар сонини белгилашда чегаравий сон қўйишни нотўғри деб ҳисобланади ва уни ўрнига гача термини билан алмаштириш мақсадга мувофиқдир. Шунингдек, **омборчи ва чойшаб тарқатувчи** бажарадиган вазифалари бир-бирига мослиги ва иш ҳажмининг мутаносиб эканлигини инобатга олиб чойшаб тарқатувчи лавозимини бекор қилиниши тавсия қилинади. Шунингдек, чойшаб тарқатувчи лавозими ва **кир ювувчи машинист** лавозимларни бирлаштирилиши тавсия қиланди, чунки бажарадиган вазифалари ва иш юкламалари бир хил эканлиги ҳисобига. Хусусан **кутубхона мудири ва кутубхоначи** лавозимларни ҳам ўзаро қўшилиши натижасида хизмат қилувчи ходимларнинг номенклатура номи камайтирилади. Натижада 4 та штат бирлиги камайишига эришилади.

4-жадвал

|  |  |  |
| --- | --- | --- |
| **№** | **Лавозимлар номи** | **Синфлар (гуруҳлар) сонига қараб белгиланадиган штат бирликлари** |
| **2-7** | **8-11** | **12-15** | **16 ундан юқори** |
| 1 | Директор | 1 | 1 | 1 | 1 |
| 2 | Директорнинг ўқув ишлари бўйича ўринбосари | 1 | 1 | 1 | 1 |
| 3 | Директорнинг маънавий-маърифий ишлар бўйича ўринбосари | 1 | 1 | 1 | 1 |
| 4 | Директорнинг маъмурий-хўжалик ишлари бўйича ўринбосари | 1 | 1 | 1 | 1 |
| 5 | Ёшлар етакчиси | 0,5 | 1 | 1 | 1 |
| 6 | Кутубхоначи | 0,5 | 0,5 | 1 | 1 |
| 7 | Шифокор | 0,5 | 0,5 | 1 | 1 |
| 8 | Тиббий хамшира | 0,5 | 1 | 1,5 | 2 |
| 9 | Ғазначи | 0,5 | 1 | 1 | 1 |
| 10 | Кадрлар бўйича менежер(инспектор) | 0,5 | 1 | 1 | 1 |
| 11 | Бош ошпаз | 1 | 1 | 1 | 1 |
| 12 | Ошпаз | 1 | 2 | 3 | 4 |
| 13 | Ошпаз ишчиси | 2 | 2 | 2 | 3 |
| 14 | Омборчи | 1 | 1 | 1 | 1 |
| 15 | Поябзал таъмирловчи уста | 0,5 | 1 | 1 | 1 |
| 16 | Тикувчи | 0,5 | 1 | 1 | 1 |
| 17 | Кир ювувчи машинист (чойшаб тарқатувчи) | 1 | 1 | 2 | 2 |
| **Жами** | **14** | **18** | **21,5** | **24** |

Санаторий типидаги ихтисослаштирилган мактаб-интернатларида ётоқхона мавжуд бўлади. **Ётоқхонада яшовчи ўқувчилар гуруҳлари сонини аниқлашда уларни гуруҳлари сонидан ажратилади ва улар қуйидагича шакллантирилади[3]:**

1. Айрим фанларга чуқурлашган мактаб-интернатларида- 30 нафаргача;
2. Нафас олиш органларининг сурункали касалликалари ва туберкулёз касаллигига чалинган болалар учун ихтисослашган санатория типидаги мактаб -интернатларида- 25 нафаргача;
3. Сколиоз касаллигига чалинган балалар учун ихтисослашаган мактаб-интернатларида 20 нафаргача ўқувчиларни бир гуруҳ деб ҳисоблаш мақсадга мувофиқдир.

 **Қуйидаги штат бирликлари ихтисослашаган мактаб-интернатларида ётоқхоналар мавжуд бўлганда қўлланилади[3]:**

1. Шифокор
2. Тиббий хамшира
3. Ошпаз, ошпаз ёрдамчиси, ошпаз ишчиси
4. Поябзал таъмирловчи уста, кир ювувчи машинист, чойшаб тарқатувчи, тикувчи каби лавозимлар

 **Санаторий типидаги ихтисослаштирилган мактаб-интернатлари ва айрим фанларни чуқур ўқитиладиган мактаб-интернатларида 10-11-синфлар мавжуд бўлганда, Ватанпарварлик руҳида ёшларни тарбиялаш бўйича ҳарбий чақириққача тайёргарлик раҳбари, яъни директорнинг ўринбосари лавозими киритилади. Унинг штатлар жавдалига киритишдаги бирлиги қуйидагича белгиланади[3]:**

1. 10 тагача синф шакллантирилганда-1 бирлик;
2. 11-15 тагача синфлар шакллантирилганда-1,5 бирлик;
3. 16 тадан ортиқ синфлар шаклланганда-2 бирлик миқдорида.
4. Бу лавозим жорий этилган директор ўринбосари лавозим мажбурияти доираси, яъни штати ичида ҳафталик 10 соатгача дарс машғулотларни ўтиши лозим.

 Сколиоз касаллиги билан оғриган болалар учун мўлжалланган санаторий типидаги ихтисослашган мактаб-интернатларида қўшимча равишда директорнинг даволаш ишилари бўйича ўринбосари лавозими киритилади.

 **Ўқувчиларнинг психик ҳолати ва ўтиш даврида бўлганлиги сабабли ушбу турдаги мактаб-интернатларида “Психолог” штати жорий этилади. Психолог штат бирлиги қуйидагича шакллантирилади:**

1. Ўқувчилар сони 250 нафаргача бўлганда-1 бирликда;
2. Ўқувчилар сони 251-800 нафаргача бўлганда-1,5 бирликда;
3. Ўқувчилар сони 801-1600 нафаргача бўлганда-2 бирликда;
4. Ўқувчилар сони 1601-3000 нафаргача бўлганда-2,5 бирликда;
5. Ўқувчилар сони 3000 нафардан ортиқ бўлганда-3 бирликда;

 Ўқувчилар контенгентининг ошиши натижасида ўқитувчиларга бўлган талаб ортиши табиий ҳолдир. Шунинг учун уларнинг меҳнатига ҳақ тўлаш ва иш ҳаққи билан таъминлаш **бухгалтер ва ҳисобчи** зиммасига юклатилади. Юқоридаги ҳолатлардан келиб чиқиб:

1. Ўқувчилар сони 250 нафаргача бўлганда-1,0 бирликда **бош ҳисобчи** ва 0,5 бирликда **ҳисобчи**;
2. Ўқувчилар сони 250 нафардан ортиқ бўлганда-1,0 бирликда **бош ҳисобчи** ва 1,0 бирликда **ҳисобчи**;

 Айрим фанларга чуқурлаштирилиб ўқитилади мактаб-интернатларида 1-11-синфлар шакллантирилиб, улар ётоқхонадига яшайдиган бўлса, ҳар бир гуруҳга ва дам олиш, байрам кунлари ҳамда меҳнат таътили даврларида ўрин алмашишни ҳисобга олиб - 2,0 бирликда **тарбиячи** лавозими белгиланади. Худди шундай тартиб санаторий типидаги ихтисослаштирилган мактаб-интернатларида - 2,4 бирликда тарбиячи лавозими белгиланади. Ҳар иккала ҳолатда тарбиячилар ичида ойлик маошига қўшимчалар белгилаш йўли орқали -1,0 бирликда бош тарбиячи лавозими киритилади. 150 нафаргача ўқувчилар мавжуд бўлган ҳар бир ётоқхона биносига тунги навбатчилик учун 2,0 бирликда, агар тарбияланувчилар сони 150 нафардан ортиқ бўлса, кейинги ҳар бир 150 нафар тарбияланувчилар учун қўшимча 2,0 бирликда **тарбиячи ёрдамчиси** лавозими белгиланади. Алоҳида шароитларда даволаш ва соғломлаштиришга муҳтож бўлган, нафас олиш органларининг сурункали касалликлари ва туберкулёз касаллигига чалинганлар учун мўлжалланган санаторий типидаги мактаб-интернатларида ҳар 100 нафар тарбияланувчилар учун -1,0 бирликда шифокор, 2,0 бирликда **ҳамшира** лавозимлари киритилади. Барча турдаги мактаб-интернатларида физика, кимё ва биология фанлари бўйича хоналар мавжуд бўлганда ва улар лаборатория жиҳозлари билан таъминланганда -1,0 бирликдан **лаборант** лавозими жорий қилинади. Биноларнинг фойлаланиладиган ички қисм майдонларнинг тозлигини сақлаш учун фаррош лавозими белгиланади ва ҳар 350 м2 майдонга 0,5 бирлик фаррош лавозими киритилади. Алоҳида таъкидлаш керакки, мактаб-интернатларида шакллантрилган 1-4-синфлар мавжуд бўлганда ва уларнинг ҳар бир гуруҳи учун қўшимча 0,25 штат бирлигида **фаррош** лавозими киритилади. Уй-жой коммунал тизимига ўтказилмаган мактаб-интернатларида куз-қиш мавсумларида 5 ойгача кўмир, торф, мазут, ўтин билан ишлайдиган ҳар бир қозонга ўрин алмашишини ҳисобига 2,0 бирликдан, магистрал газ қувирларига уларган ҳар бир қозонга 1,0 бирликда **ўт ёқувчи** штат бирлиги киритилади.

**Биноларни таъмирлаш ва комплекс хизмат кўрсатиш бўйича ишчи лавозими қуйидаги ҳолларда киритилади:**

1. Ҳар 500 м2 ёритиш нуқталарида(выключатель, каробка ва розетка) учун-1,0 бирликдан келиб чиққан ҳолда, бироқ таълим муассасаларида 0,5 бирлик миқдоридан кам бўлмаган ҳолда **электромонтёр** лавозими киритилади.
2. Сув қувирлар, канализация тизими ва иссиқлик қувватлари билан жиҳозланган ҳар бир 2000 м2 фойдаланиладиган майдон учун 1,0 бирликда ҳисобидан келиб чиққан ҳолда бироқ таълим муассасаларида 0,5 бирлик миқдоридан кам бўлмаган ҳолда **чиланганр-сантехник** лавозими киритилади.
3. Мактаб-интернатларида 0,5 бирликда **дурадгор уста(ишчи)** лавозими белгиланади.
4. Мактаб-интернатларида юк транспорти, енгил автотранспорт воситаси, автобуслар мавжуд бўлганда ҳар бир соз ҳолатдаги автоуловга 1,0 бирликда **ҳайдовчи** лавозими бириктирилади.
5. Мактаб-интернатларининг қоплама тўшалаган (асфалт, бетон брусчатка) ҳамда спорт майдонлариннг ҳар 2500 м2 майдони учун, бироқ таълим муассасаларида 0,5 бирлик миқдоридан кам бўлмаган ҳолда **ҳовли супурувчи** лавозими киритилади.
6. Мактаб-интернатларини қўриқлаш учун дам олиш, байрам кунлари ҳамда меҳнат таътили даврларида ўрин алмашишни ҳисобга олиб - 2,0 бирликда **тарбиячи** лавозими белгиланади.
7. Таълим муассасанинг мевали, боғ, гулзор ва кўкаламзорлаштирилган 0,5 га.дан 2,0 га.гача майдони учун-1,0 бирлик, кейинга ҳар 2,0 га учун қўшимча 1,0 бирлик ҳисобидан келиб чиққан ҳолда **боғбон** лавозими киритилади. Агар таълим муассаси бошқа ташкилотга ер майдонини ижарага берган бўлса, штатлар жавдалиги бу лавозими киритилмайди.
8. Агар мактаб-интернатида ҳаммом қуриб битказилган бўлса, ҳар бир ҳаммо учун 0,5 бирликда **ҳаммомчи** лавозими киритилади.
9. Муассасада бассейн ва хлорлаш ускуналари мавжуд бўлганда 1,0 бирликда **хлорлаш дизенфектори** лавозими киритилади.

 Мактаб-интернатларида кўзи ожиз ўқитувчи дарс бераётган бўлса, шундай ҳар икки ўқитувчига 1,0 бирлик таржимон-котиба лавозими белгиланади. Агарда мактаб-интернатида 1 нафар шундай ўқитувчи мавжуд бўлганда ҳам 1,0 бирлик **таржимон-котиба** лавозими белгиланади.

 **Сколиоз касаллиги билан оғриган болалар учун мўлжалланган санаторий типидаги ихтисослашган мактаб-интернатларида қуйидаги тиббиёт ходимлари лавозимлари киритилади:**

**5-жадвал**

|  |  |  |  |  |
| --- | --- | --- | --- | --- |
| № | Лавозим номлари | Болалар сони 200-300 нафаргача бўлганда (штат бирлиги) | Болалар сони 300-400 нафаргача бўлганда (штат бирлиги) | Болалар сони 400 нафарданортиқ бўлганда (штат бирлиги) |
| 1 | Шифокор педиатор | 0,5 | 1 | 1 |
| 2 | Невропотолог | 0,5 | 0,5 | 1 |
| 3 | Стомотолог | 0,5 | 1 | 1 |
| 4 | Жисмоний тарбия бўйича даволовчи шифокор | 0,5 | 1 | 1 |
| 5 | Катта тиббий ҳамшира | 1 | 1 | 1 |
| 6 | Протезчи-техник | 1 | 1 | 1 |

**Бундан ташқари ҳар 100 нафар ўқувчи учун қуйидагилар назарда тутилади:**

**6-жадвал**

|  |  |  |
| --- | --- | --- |
| № | Лавозим номлари | Болалар сони 100 нафар бўлганда (штат бирлиги) |
| 1 | Шифокор-ортопед | 1 |
| 2 | Жисмоний тарбия бўйича даволовчи йўриқчи | 2 |
| 3 | Массажчи | 2 |
| 4 | Гипс бўйича техник | 1 |
| 5 | Тиббий ҳамшира | 3 |
| 6 | Санитарка | 2 |

**Хулоса.** Юқоридагилардан келиб чиқиб шуни таъкидлаш керакки, умумтаълим мактаблари, айрим фанларга чуқурлаштирилиб ўқитиладиган мактаб-интернатлар, санаторий типидаги мактаб-интернатларида шакллантириладиган штатлар жадвали ўсивчи тартибда бўлишини таъминлаш лозим. Яъни ўқувчилар сонига боғлиқ штатлар бирлиги улар сонини ортиши билан бирликлар сони ортишини талаб қилади. умумтаълим мактаблари, айрим фанларга чуқурлаштирилиб ўқитиладиган мактаб-интернатлар, санаторий типидаги мактаб-интернатларининг хусусиятларидан келиб чиқиб айрим лавозимлар ўзгармайдиган қолганлари ўзгарувчан тартибли қилиб белгиланиши лозим. Умумий ҳолат бўйича мактаб-интернатларида штатлар жавдалига озиқ-овқат билан таъминловчи “Таъминотчи” лавозимини киритиш лозим. Хусусан, мактаб-интернатларида ўқувчилар сони 800 нафардан ортганда раҳбарлар, ходимлар ва техник ходимлар лавозини ортиши натижасида ҳисобчи лавозимни ортириш мақсадга мувофиқдир, шунингдек юрист-консултант лавозини киритиш ҳам мақсадли ҳисобланади.

**Фойдаланилган адабиётлар.**

1. Ўзбекистон Республикаси Халқ таълими вазирининг 2019 йил 28 декабрдаги № 406-сонли буйруғининг 1,2- иловалари
2. Cанитарно-эпидемиологические требования к условиям и организации обучения в общеобразовательных школах. СанПиН №0341-16, Тошкент 2016, 2017, 2018 г.
3. Ўзбекистон Республикаси Президентининг 2018 йил 14 августдаги ПҚ 3907- сон “Ёшларни маънавий-аҳлоқий жисмоний баркамол этиб тарбиялаш, уларга таълим-тарбия бериш тизимини сифат жиҳатидан янги босқичга кўтариш чора-тадбирлари тўғрисида”ги қарори
4. Ўзбекистон Республикаси Президентининг 2019 йил 11 февралдаги ПҚ 4185- сон “Етим болалар ва ота-онасининг қарамоғидан маҳрум бўлган болаларни ижтимоий ҳимоя қилишни кучайтиришга оид қўшимча чора-тадбирлари тўғрисида”ги қарори
5. Ўзбекистон Республикаси Президентининг 2019 йил 29 майдаги ПҚ 4342- сон “Ихтисослаштирилган ўқув-тарбия муассасалари фаолиятини тубдан такомиллаштириш тўғрисида” ги қарори